Document ID: 32007R0866

RÅDETS FORORDNING (EF) Nr. 866/2007
af 23. juli 2007
om ændring af forordning (EF) nr. 234/2004 om visse restriktive foranstaltninger over for Liberia
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 60 og 301,
under henvisning til Rådets fælles holdning 2007/93/FUSP af 12. februar 2007 om fornyelse og ændring af fælles holdning 2004/137/FUSP om restriktive foranstaltninger over for Liberia (1),
under henvisning til forslag fra Kommissionen, og
ud fra følgende betragtninger:
(1)
I Rådets fælles holdning 2004/137/FUSP af 10. februar 2004 vedrørende restriktive foranstaltninger over for Liberia (2) er der fastsat bestemmelser for gennemførelsen af foranstaltningerne i De Forenede Nationers Sikkerhedsråds resolution 1521 (2003) vedrørende Liberia, herunder våbenembargo og forbud mod ydelse af teknisk og finansiel bistand med tilknytning til militære aktiviteter.
(2)
På linje med De Forenede Nationers Sikkerhedsråds resolution 1647 (2005), 1683 (2006), 1689 (2006) og 1731 (2006) bekræftede Rådets fælles holdning 2006/31/FUSP (3), 2006/518/FUSP (4) og 2007/93/FUSP de restriktive foranstaltninger i fælles holdning 2004/137/FUSP for en yderligere periode og fastsatte visse ændringer.
(3)
Rådets forordning (EF) nr. 234/2004 af 10. februar 2004 om visse restriktive foranstaltninger over for Liberia (5) indeholder forbud mod teknisk og finansiel bistand til Liberia med tilknytning til militære aktiviteter og forbud mod import af uslebne diamanter fra Liberia.
(4)
På baggrund af udviklingen i Liberia vedtog De Forenede Nationers Sikkerhedsråd den 20. december 2006 resolution 1731 (2006) om fornyelse af de restriktive foranstaltninger, der indførtes ved De Forenede Nationers Sikkerhedsråds resolution 1521 (2003), og besluttede, at foranstaltningerne vedrørende våben ikke skulle gælde for leveringer af ikke-dødbringende militært udstyr, der er anmeldt på forhånd til det udvalg, der er nedsat ved paragraf 21 i resolution 1521 (2003), med undtagelse af våben og ammunition, der ikke er bestemt til at dræbe, som udelukkende er bestemt til brug for medlemmer af den liberianske regerings politi- og sikkerhedsstyrker, som er blevet undersøgt og oplært siden oprettelse af De Forenede Nationers mission i Liberia i oktober 2003.
(5)
Fælles holdning 2007/93/FUSP indeholder bestemmelser om en yderligere undtagelse, som dækker sådanne leveringer, og opfordrer til handling fra Fællesskabets side.
(6)
Angivelsen af kompetente myndigheder i forordning (EF) nr. 234/2004 bør ændres.
(7)
Ændringen bør have tilbagevirkende kraft fra datoen efter vedtagelsen af De Forenede Nationers Sikkerhedsråds resolution 1731 (2006).
(8)
Forordning (EF) nr. 234/2004 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
I forordning (EF) nr. 234/2004 foretages følgende ændringer:
1)
Artikel 3 affattes således:
»Artikel 3
1. Uanset artikel 2 kan de kompetente myndigheder, der er anført på netstederne i bilag I, i den medlemsstat, hvor tjenesteyderen er etableret, tillade, at der ydes:
a)
teknisk bistand, finansieringsmidler og finansiel bistand med tilknytning til:
i)
våben og hertil knyttet materiel, hvis denne bistand eller disse ydelser udelukkende er bestemt til støtte og brug for De Forenede Nationers mission i Liberia, eller
ii)
våben og ammunition, som skal forblive i den særlige sikkerhedstjenestes varetægt til uhindret brug, og som er blevet leveret til medlemmerne af den pågældende tjeneste i oplæringsøjemed inden den 13. juni 2006 med godkendelse fra det udvalg, der er nedsat ved paragraf 21 i De Forenede Nationers Sikkerhedsråds resolution 1521 (2003)
b)
finansieringsmidler og finansiel bistand med tilknytning til:
i)
våben og hertil knyttet materiel, der udelukkende er bestemt til støtte for og brug i et internationalt oplærings- og reformprogram for de væbnede styrker og politiet i Liberia, forudsat at det udvalg, der er nedsat ved paragraf 21 i De Forenede Nationers Sikkerhedsråds resolution 1521 (2003), har godkendt eksporten, salget, leveringen eller overførslen af de pågældende våben eller hertil knyttet materiel
ii)
militærudstyr, der ikke er bestemt til at dræbe, men som udelukkende er til humanitær brug eller beskyttelsesbrug, forudsat at det udvalg, der er nedsat ved paragraf 21 i De Forenede Nationers Sikkerhedsråds resolution 1521 (2003), har godkendt eksporten, salget, leveringen eller overførslen af det pågældende udstyr
iii)
våben og ammunition, der er bestemt til brug for medlemmer af den liberianske regerings politi- og sikkerhedsstyrker, som er blevet undersøgt og oplært siden oprettelsen af De Forenede Nationers mission i Liberia i oktober 2003, forudsat at det udvalg, der er nedsat ved paragraf 21 i De Forenede Nationers Sikkerhedsråds resolution 1521 (2003), har godkendt eksporten, salget, leveringen eller overførslen af de pågældende våben eller den pågældende ammunition, eller
iv)
ikke-dødbringende militærudstyr, med undtagelse af våben og ammunition, der ikke er bestemt til at dræbe, som udelukkende er bestemt til brug for medlemmer af den liberianske regerings politi- og sikkerhedsstyrker, som er blevet undersøgt og oplært siden oprettelsen af De Forenede Nationers Mission i Liberia i oktober 2003, forudsat at det udvalg, der er nedsat ved paragraf 21 i De Forenede Nationers Sikkerhedsråds resolution 1521 (2003), er blevet underrettet om eksporten, salget, leveringen eller overførslen af det pågældende militærudstyr.
2. Der gives ingen tilladelser for aktiviteter, som allerede har fundet sted.«
2)
Artikel 4 affattes således:
»Artikel 4
1. Hvis sådanne aktiviteter er blevet godkendt på forhånd af det udvalg, der er nedsat ved paragraf 21 i De Forenede Nationers Sikkerhedsråds resolution 1521 (2003), kan den på et netsted i bilag I anførte kompetente myndighed i den medlemsstat, hvor tjenesteyderen er etableret, uanset artikel 2 i denne forordning, tillade, at der ydes teknisk bistand med tilknytning til:
a)
våben og hertil knyttet materiel, der udelukkende er bestemt til støtte for og brug i et internationalt oplærings- og reformprogram for de væbnede styrker og politiet i Liberia
b)
militærudstyr, der ikke er bestemt til at dræbe, men udelukkende er til humanitær brug eller beskyttelsesbrug, eller
c)
våben og ammunition, der er bestemt til brug for medlemmer af den liberianske regerings politi- og sikkerhedsstyrker, som er blevet undersøgt og oplært siden oprettelsen af De Forenede Nationers mission i Liberia i oktober 2003.
Godkendelse fra det udvalg, der er nedsat ved paragraf 21 i De Forenede Nationers Sikkerhedsråds resolution 1521 (2003), indhentes via den på et netsted i bilag I anførte kompetente myndighed i den medlemsstat, hvor tjenesteyderen er etableret.
Regeringen for den pågældende medlemsstat og Liberias regering indgiver en fælles anmodning om teknisk bistand med tilknytning til de våben og den ammunition, der er omhandlet i litra c), til det udvalg, der er nedsat ved paragraf 21 i De Forenede Nationers Sikkerhedsråds resolution 1521 (2003).
2. Der gives ingen tilladelser for aktiviteter, som allerede har fundet sted.«
3)
Følgende indsættes som artikel 8a:
»Artikel 8a
1. Medlemsstaterne udpeger de i denne forordning omtalte kompetente myndigheder og angiver dem på eller via de netsteder, der er opført i bilag I.
2. Medlemsstaterne giver Kommissionen meddelelse om, hvem der er deres kompetente myndigheder, straks efter denne forordnings ikrafttræden og underretter den om eventuelle efterfølgende ændringer.«
4)
Bilag I til forordning (EF) nr. 234/2004 erstattes af bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes med virkning fra den 21. december 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. juli 2007.

Labels: 3
15
5